**Projekts**

2024.gada \_\_\_.\_\_\_\_\_\_\_\_\_\_\_\_ Nr.\_\_\_\_

(prot. Nr.\_\_, \_\_\_.§)

**Par grozījumiem “Daugavpils valstspilsētas pašvaldības iestādes „Jaunatnes lietu un sporta pārvalde” Bērnu un jauniešu vasaras nometņu īstenošanas kārtība”**

Pamatojoties uz Pašvaldību likuma 10.panta pirmās daļas 21.punktu, Daugavpils valstspilsētas pašvaldības domes Izglītības un kultūras jautājumu komitejas 2024.gada \_\_\_.\_\_\_\_\_\_\_\_\_\_ atzinumu, **Daugavpils valstspilsētas pašvaldības dome nolemj:**

Izdarīt ar Daugavpils valstspilsētas pašvaldības domes 2023.gada 23.februāra lēmumu Nr. 97 apstiprinātajā Daugavpils valstspilsētas pašvaldības iestādes „Jaunatnes lietu un sporta pārvalde” Bērnu un jauniešu vasaras nometņu īstenošanas kārtībā šādus grozījumus:

1. Papildināt 4.punkta pirmo teikumu aiz vārdiem “Daugavpils Inovāciju centrs” ar vārdiem “Raiņa centrs”.
2. Izteikt 17.punktu šādā redakcijā:

“17. Prioritārā elektroniskā pieteikšanās bērniem un jauniešiem no daudzbērnu ģimenēm sākas marta mēneša pirmajā sestdienā plkst. 10.00. un ir atvērta vienu nedēļu”.

1. Izteikt 19.punktu šādā redakcijā:

“19. Pamata elektroniskā pieteikšanās nometnēm bērniem un jauniešiem sākas marta mēneša pēdējā sestdienā plkst. 10.00. un beidzas ne vēlāk kā piecas dienas pirms pēdējās organizētās vasaras nometnes sākuma datuma”.

1. Izteikt 21.punktu šādā redakcijā:

“21. Nometnes organizators nedēļas laikā elektroniski paziņo nometnes dalībnieka likumiskajam pārstāvim uz pieteikumā norādīto e-pastu par dalībnieka iekļūšanu pamatsarakstā vai gaidīšanas rindā.”

1. Izteikt 24.3. apakšpunktu šādā redakcijā:

“24.3. nodrošināt telpas nometņu organizēšanai saskaņā ar Ministru kabineta 2009.gada 1.septembra noteikumiem Nr.981 „Bērnu nometņu organizēšanas un darbības kārtība”.

6. Izteikt 28.1. un 28.2. apakšpunktu šādā redakcijā:

“28.1. ir jāveic apmaksa ar pārskaitījumu caur internetbanku vai banku, norādot – bērna vārdu, uzvārdu, personas kodu, nometnes nosaukumu atbilstoši Daugavpils domes lēmumam;

28.2. ne vēlāk kā 20 darba dienas pirms nometnes sākuma jānoslēdz līgums ar Nometnes organizatoru, uzrādot apliecinājumu par 28.1.apakšpunktā noteiktās apmaksas veikšanu;”

7. Izteikt 29.punktu šādā redakcijā:

“29. Ja dalībnieka likumiskais pārstāvis paziņo par atteikšanos piedalīties nometnē vismaz piecas darba dienas pirms Nometnes sākuma, dalības maksa tiek atmaksāta pilnā apmērā. Lai saņemtu atpakaļ dalības maksu, ne vēlāk kā piecas darba dienas pirms Nometnes sākuma Nometnes dalībnieka likumiskais pārstāvis iesniedz Nometnes organizatoram iesniegumu saskaņā ar šīs kārtības 3.pielikumu.”.

8. Papildināt ar 29.1punktu šādā redakcijā:

„29.1 Ja Nometnes dalībnieks neapmeklē Nometni attaisnojošo iemeslu dēļ (piemēram, slimība (iesniedzot ārsta izziņu)), dalības maksa tiek atmaksāta proporcionāli neapmeklētajām dienām. Par tādiem apstākļiem dalībnieka likumiskajam pārstāvim jāpaziņo telefoniski Nometnes vadītājam ne vēlāk kā līdz plkst.08.00 dienā, ka Nometnes dalībnieks neapmeklēs Nometni. Lai saņemtu atpakaļ dalības maksu, pēc Nometnes beigām 10 darba dienu laikā dalībnieka likumiskais pārstāvis iesniedz Nometnes organizatoram iesniegumu saskaņā ar šīs kārtības 2.pielikumu.”

9. Svītrot 30. un 31.punktu.

Daugavpils valstspilsētas pašvaldības domes priekšsēdētājs A.Elksniņš